Nafarroako Parlamentuko Osasun Batzordeak, 2021eko martxoaren 30ean egindako bileran, honako erabaki hau onetsi zuen: “Erabakia. Horren bidez, Osasun Departamentua eta Nafarroako Gobernua premiatzen dira koronabirusaren krisiak eragindako neke pandemikoari aurre egiteko kanpaina instituzionalak egin ditzaten”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Osasun Departamentua eta Nafarroako Gobernua premiatzen ditu:

1. Birusaren krisiak eragindako neke pandemikoari aurre egiteko kanpaina instituzionalak egin ditzaten.

2. Zeharo gaitzets ditzaten gizalegearen aurkako portaerak nahiz portaera horiek sustatu dituzten jarrera negazionistak eta intoleranteak.

3. Pandemiaren irteera seguru eta eraginkorra Zientziaren eskutik ez beste inondik etorriko delako uste osoa dutela adieraz dezaten.

4. Herritarrei dei egin diezaieten izaten ari diren jokaera eredugarriarekin jarrai dezaten, COVID-19ari aurrea hartzeko oinarrizko gomendioak betez”.

Iruñean, 2021eko martxoaren 30ean

Lehendakaria: Unai Hualde Iglesias